રોહતક : જાટ અનામત આંદોલન બાદ ભડકેલી હિંસા દરમિયાન ઉપદ્રવીઓએ વિદેશમાં બનેલા બર્નિંગ કોલનો ઉપયોગ કરવામાં આવ્યો હતો. શહેરમાં કેટલાય સ્થળે ચીનમાં નિર્મિત બર્નિંગ કોલનાં પેકેટ મળી આવ્યા હતા. જેનાં કારણે આ ઘટનાઓમાં મોટા કાવત્રા અથવા તો બહારી હાથ હોવાની આશંકા છે. હિંસા થઇ તે અંગેની તપાસમાં હવે ધીરેધીરે એક પછી એક પડ ખુલ્લી રહ્યા છે. ચીનમાં બનેલા બર્નિંગ કોલનાં પેકેટ મળવાનાં કારણે સનસનાટી મચી ગઇ છે. પોલીસ આ મુદ્દે તપાસ કરી રહી છે પરંતુ કોઇ સ્પષ્ટતા કરવાની પરિસ્થિતીમાં નથી. ગુરૂવારે આ ઘટનાનો તેવા સમયે ખુલાસો થયો જ્યારે શહેરમાં એક કાર્યક્રમ દરમિયાન પ્રદેશનાં નાણામંત્રી કેપ્ટન અભિમ્યૂએ આ અંગેના સંકેતો આપ્યા હતા.